**Likumprojekta „Grozījumi likumā „Par maternitātes un slimības apdrošināšanu”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Likumprojekta „Grozījumi likumā „Par maternitātes un slimības apdrošināšanu” (turpmāk – likumprojekts) mērķis ir noteikt lielāku valsts atbalstu strādājošiem vecāku pabalsta saņēmējiem (personām, kuras ir nodarbinātas un neatrodas bērna kopšanas atvaļinājumā vai gūst ienākumus kā pašnodarbinātie), vecāku pabalstu izmaksājot 75 % apmērā no piešķirtā pabalsta apmēra.Likumprojektā noteikts, ka likums stāsies spēkā 2020. gada 1. janvārī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts izstrādāts atbilstoši Ministru kabineta 2019. gada 17. septembra sēdes protokollēmuma Nr.42 34.§ 29. un 37. punktā dotajam uzdevumam Labklājības ministrijai līdz 2019. gada 25. septembrim sagatavot un iesniegt Ministru kabinetā budžeta likumprojektu paketē likumprojektu, kas paredz strādājošajiem vecāku pabalsta saņēmējiem palielināt izmaksājamo vecāku pabalsta apmēru ar 2020. gada 1. janvāri.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likumā ‘Par maternitātes un slimības apdrošināšanu” (turpmāk – likums) ir noteikts, ka vecāku pabalstu piešķir un izmaksā personai, kura kopj bērnu līdz gada vai pusotra gada vecumam un atrodas bērna kopšanas atvaļinājumā vai kā pašnodarbinātais bērna kopšanas dēļ zaudējis ienākumus. Savukārt vecāku pabalsta saņēmējam, kurš neatrodas bērna kopšanas atvaļinājumā vai saņem ienākumus kā pašnodarbinātais, vecāku pabalstu izmaksā 30 % apmērā no piešķirtā pabalsta. Tādējādi vecāku pabalsta mērķis ir sociāli apdrošinātām personām kompensēt sakarā ar bērna kopšanu zaudētos ienākumus, lai viens no bērna vecākiem varētu pilnvērtīgi rūpēties par bērnu agrīnā attīstības periodā. Ņemot vērā Ministru kabineta uzdevumu un Latvijas Tirdzniecības un rūpniecības kameras, Latvijas Darba devēju konfederācijas un sadarbības platformas Demogrāfisko lietu centrs priekšlikumus, likumprojektā paredzēts vecāku pabalstu par visu kalendāro mēnesi, kurā persona ir sociāli apdrošināta kā darba ņēmējs vai pašnodarbinātais, izmaksāt 75 % apmērā no pabalsta (neto ienākums), kas piešķirts saskaņā ar likumu. Tādējādi veicinot vecāku iespēju pēc iespējas ātrāk atgriezties darba tirgū, risinot darbaspēka trūkuma problēmas, kā arī mazinot motivāciju iesaistīties ēnu ekonomikā. Lai nodrošinātu, ka vecāku pabalstu saņem vecāks, kurš faktiski kopj bērnu un ir zaudējis ienākumus, kā arī lai padarītu vecāku pabalstu mērķētāku – vecāku pabalstu strādājošam vecākam paredzēts piešķirt tikai tajā gadījumā, ja otrs bērna vecāks nav bērna kopšanas atvaļinājumā vai atvaļinājumā bez darba algas saglabāšanas vai nav zaudējis ienākumus kā pašnodarbinātais. Ja otrs vecāks dodas bērna kopšanas atvaļinājumā vai atvaļinājumā bez darba algas saglabāšanas, strādājošam vecāku pabalsta saņēmējam zūd tiesības uz vecāku pabalstu. Šajā gadījumā vecāku pabalsts jāpieprasa vecākam, kurš atrodas bērna kopšanas atvaļinājumā vai atvaļinājumā bez darba algas saglabāšanas, t.i., personai, kura nestrādā.Vienlaikus Labklājības ministrija saskata risku, ka viens no vecākiem var palikt bez iesaistes sociālās apdrošināšanas sistēmā, gadījumā, ja, piemēram, tēvs saņem vecāku pabalstu, taču māte joprojām turpina kopt bērnu un neiesaistās darba tirgū – **līdz ar to arī nesasniedzot mērķi par papildus darbaspēka iesaisti**. Pamatojoties uz iepriekš minēto, būs nepieciešams sekot šī regulējuma ietekmei uz vecāku sociālo drošību un nodarbinātību, jo sevišķi periodā līdz 2020. gada 1. jūlijam, kad spēkā stāsies ierobežojums attiecībā uz to, ka vecāku pabalstu strādājošam vecākam paredzēts piešķirt tikai tajā gadījumā, ja otrs bērna vecāks nav bērna kopšanas atvaļinājumā vai atvaļinājumā bez darba algas saglabāšanas vai nav zaudējis ienākumus kā pašnodarbinātais. Tas ļautu novērtēt pabalsta saņēmēju uzvedību situācijā, kad abi vecāki bez ierobežojuma var pieprasīt vecāku pabalstu kā strādājošais vecāku pabalsta saņēmējs. Likumprojektā noteikts, ka likums stājas spēkā 2020. gada 1. janvārī. Savukārt normai par otra bērna vecāka neatrašanos bērna kopšanas atvaļinājumā nepieciešamas izmaiņas Valsts sociālās apdrošināšanas aģentūras informāciju sistēmā, tāpēc šīs normas spēkā stāšanās laiks noteikts 2020. gada 1. jūlijs.  |
| 3. | Projekta izstrādē iesaistītās institūcijas un publiskas personas kapitālsabiedrības | Valsts sociālās apdrošināšanas aģentūra. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Strādājoši vecāku pabalsta saņēmēji un darba devēji, kuri nodarbina iepriekš minētos vecākus.Pēc Valsts sociālās apdrošināšanas aģentūras informācijas 2018. gadā vecāku pabalstu saņēmēji – 22 959 personas vidēji mēnesī, par periodu no 2019. gada janvāra līdz 2019. gada jūnijam vecāku pabalsta saņēmēji – 21 975 personas vidēji mēnesī. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts neparedz noteikt jaunus pienākumus, bet paredz tiesības saņemt vecāku pabalstu 75 procentu apmērā strādājošiem vecāku pabalsta saņēmējiem. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Atbilstības izmaksu monetārs novērtējums | Likumprojekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019 | Turpmākie trīs gadi (euro) |
| 2020 | 2021 | 2022 |
| saskaņā ar valsts budžetu kārtējam gadam\* | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru\*\* | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru\*\* | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| **1. Budžeta ieņēmumi** | **3 087 300 241** | **0** | **3 261 254 227** | **8 393 663** | **3 433 465 002** | ***8 373 382*** | ***8 373 382*** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 97 761 000 | 0 | 103 183 000 | 288 541 | 108 905 000 | 287 844 | 287 844 |
| 1.2. valsts speciālais budžets, t.sk.: | 2 989 539 241 | 0 | 3 158 071 227 | *8 105 122* | 3 324 560 002 | *8 085 538* | *8 085 538* |
| *Sociālās apdrošināšanas iemaksas (EKK 02000)* | 2 727 095 215 | 0 | 2 900 228 366 | *8 105 122* | 3 071 064 491 | *8 085 538* | *8 085 538* |
| 1.3. pašvaldību budžets | 0 | 0 | 0 | 0 | 0 | 0 | 0 |
| **2. Budžeta izdevumi** | **2 863 510 275** | **0** | **3 110 502 773** | ***6 813 954*** | **3 297 959 569** | **7 438 778** | **7 796 319** |
| 2.1. valsts pamatbudžets, tai skaitā: | 97 761 000 | 0 | 103 183 000 | 0 | 108 905 000 | *287 844* | *287 84**4* |
| VM budžets un citu resoru budžeti(mediķu algas) | 97 761 000 |  | 103 183 000 |  | 102 561 403 |  |  |
| 74 resora 08.00.00 programma “Veselības aprūpes sistēmas reformas ieviešanas finansējums” |  |  |  |  | 6 343 597 | *287 844* | *287 844* |
| 2.2. valsts speciālais budžets, tai skaitā: |  2 765 749 275 | 0 | 3 007 319 773 | 6 813 954 | 3 189 054 569 | *7 150 934* | *7 508 475* |
| *04.04.00 „Invaliditātes, maternitātes un slimības speciālais budžets”, t.sk.:* | *655 899 076* | *0* | *720 004 340* | *6 792 354* | *777 417 734* | *7 150 934* | *7 508 475* |
|  *-Vecāku pabalsts* | *109 162 981* | *0* | *116 608 059* | *6 792 354* | *124 819 734* | *7 150 934* | *7 508 475* |
| *04.05.00 Valsts sociālās apdrošināšanas aģentūras speciālais budžets* | *18 871 278* | *0* | *18 759 678* | *21 600* | *18 693 478* | *0* | *0* |
| 2.3. pašvaldību budžets | 0 | 0 | 0 | 0 | 0 | 0 | 0 |
| **3. Finansiālā ietekme** | **223 789 966** | **0** | **150 751 454** | **1 579 709** | **135 505 433** | **934 604** | **577 063** |
| 3.1. valsts pamatbudžets | 0 | 0 | 0 | 288 541 | 0 | 0 | 0 |
| 3.2. speciālais budžets | 223 789 966 | 0 | 150 751 454 |  1 291 168 | 135 505 433 | 934 604 | 577 063 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar “+” zīmi) | X | 0 | X | 21 600 | X | X | X |
| 5. Precizēta finansiālā ietekme | X | 0 | X | 1 601 309 | X | 0 | 0 |
| 5.1. valsts pamatbudžets | 0 | 288 541 | 0 | 0 |
| 5.2. speciālais budžets | X | 1 312 768 | 0 | 0 |
| 5.3. pašvaldību budžets | X | X | X | X |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | \*ar FM rīkojumiem uz 18.09.2019.\*\* atbilstoši LM apstiprinātajam maksimāli pieļaujamajam valsts speciālā budžeta izdevumu apjomam 2019.-2021.gadam.Aprēķinā ņemti vērā šādi pieņēmumi (sadarbībā ar Latvijas Tirdzniecības un rūpniecības kameras pārstāvjiem (LTRK)): 1) LTRK pieņēmums, ka, palielinot strādājošo vecāku pabalsta atvietojuma līmeni, pieaugtu strādājošo vecāku pabalstu saņēmēju skaits ar tādiem vidējiem bruto ienākumiem kā šobrīd ir strādājošām sievietēm, kuras saņem vecāku pabalstu (LTRK pieņēmums, ka darba tirgū pārsvarā atgriezīsies sievietes, jo viņas ir tās, kas kopj bērnu agrīnā vecumā un atrodas bērna kopšanas atvaļinājumā), līdz ar ko arī valsts budžeta ieņēmumi no valsts sociālās apdrošināšanas obligātajām iemaksām (VSAOI);2) pēc Labklājības ministrijas optimistiskā scenārija strādājošo vecāku pabalsta saņēmēju īpatsvars - 30% no kopskaita (šobrīd – 16,5%); 3) iepriekš pieņemtais strādājošo īpatsvars sadalās attiecīgi: 16,5% personu plānots pabalsta palielinājums, t.i., līdzšinējo 30% vietā tiek izmaksāts 75% no piešķirtā vecāku pabalsta; savukārt 13,5% personu plānots pabalsta samazinājums, līdzšinējo 100% vietā izmaksājot 75% no piešķirtā vecāku pabalsta.**Ieņēmumu palielinājums** valsts sociālās apdrošināšanas speciālajā budžetā no VSAOI:

|  |  |  |  |  |  |
| --- | --- | --- | --- | --- | --- |
|   | Personu skaits | Vidējie bruto ienākumi mēnesī, EUR\* | VSAOI kopā (35,09%), EUR gadā | no tām:  | Ieņēmumu palielinājums\*\* |
| iemaksas 2.pensiju līmenim, EUR gadā | iemaksas veselības apdrošināšanai, EUR gadā | speciālajā budžetā no VSAOI, EUR gadā  |
| 2020.gads | 2897 | 830 | 10 124 910 | 1 731 247 | 288 541 | **8 105 122** |
| 2021.gads | 2890 | 830 | 10 100 446 | 1 727 064 | 287 844 | **8 085 538** |
| 2022.gads | 2890 | 830 | 10 100 446 | 1 727 064 | 287 844 | **8 085 538** |

*\*strādājošo vecāku pabalsta saņēmēju- Pēc LTRK pieņēmuma tiek ņemta sieviešu- vidējā apdrošināšanas iemaksu alga, sk. iepriekš (VSAA dati 04.2019.).**\*\*neskaitot iemaksas pensiju apdrošināšanai 2.pensiju līmenim un iemaksas veselības apdrošināšanai.***Izdevumu palielinājums** speciālajā budžetā, kad šobrīd strādājošajiem vecāku pabalsta saņēmējam tiek palielināta izmaksājamā pabalsta proporcija no 30% uz 75%:

|  |  |  |  |
| --- | --- | --- | --- |
|   | 2020.gads | 2021.gads | 2022.gads |
| Strādājošo vecāku pabalstu skaits, vidēji mēnesī\* | 3 541 | 3 533 | 3 533 |
| Vecāku pabalsta apmēra palielinājums, EUR vidēji mēnesī\*\* | 293.05 | 309.17 | 324.63 |
| Izdevumu palielinājums, EUR gadā | **12 452 281** | **13 107 571** | **13 763 013** |

*\** *vecāku pabalstu kopskaitam piemēro 16,5%.**\*\* strādājošo vecāku pabalsta saņēmēju vidējais pabalsta palielinājums, t.i., līdzšinējo 30% vietā izmaksājot 75%. Ņemti vērā VSAA 2019.gada aprīļa dati par strādājošo vecāku pabalsta saņēmēju vidējo iemaksu algu, tai piemērojot darba samaksas pieaugumu.***Izdevumu samazinājums** speciālajā budžetā, kad līdz šim bērna kopšanas laikā nestrādājoši vecāku pabalstu saņēmēji izvēlēsies strādāt, t.i., no 100% pabalsta proporcijas saņems 75%, kā arī pabalstu piešķir un izmaksā tikai tajā gadījumā, ja otrs bērna vecāks nav bērna kopšanas atvaļinājumā vai atvaļinājumā bez darba algas saglabāšanas vai nav zaudējis ienākumus kā pašnodarbinātais:

|  |  |  |  |
| --- | --- | --- | --- |
|   | 2020.gads | 2021.gads | 2022.gads |
| Strādājošo vecāku pabalstu skaits, vidēji mēnesī\* | 2 897 | 2 890 | 2 890 |
| Vecāku pabalsta apmēra samazinājums, EUR vidēji mēnesī\*\* | 162.81 | 171.76 | 180.35 |
| Izdevumu samazinājums, EUR gadā | **5 659 927** | **5 956 637** | **6 254 538** |

*\* vecāku pabalstu kopskaitam piemēro 13,5%.**\*\* vidējais pabalsta samazinājums, t.i., līdzšinējo 100% vietā izmaksājot 75%. Ņemti vērā VSAA 2019.gada aprīļa dati par strādājošo vecāku pabalsta saņēmēju vidējo iemaksu algu, tai piemērojot darba samaksas pieaugumu.* |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Finansējums iekļauts Labklājības ministrijas maksimāli pieļaujamajā valsts speciālā budžeta izdevumu kopējā apjomā 2020., 2021. un 2022.gadam un atbilstoši tiks iestrādāts likumprojektā “Par valsts budžetu 2020.gadam” un likumprojektā “Par vidēja termiņa budžeta ietvaru 2020., 2021. un 2022.gadam”.Jāatzīmē, ka pēc normas stāšanās spēkā cilvēku uzvedības modeli precīzi nav iespējams prognozēt (vienlaicīgi paredzēto ierobežojumu, ka pabalsts netiek izmaksāts, ja otrs bērna vecāks atrodas bērna kopšanas atvaļinājumā). Līdz ar ko, nepiepildoties aprēķinā pieņemtajam strādājošo vecāku pabalstu saņēmēju īpatsvara pieaugumam, vidējiem strādājošo bruto ienākumiem (persona var izvēlēties strādāt nepilnu slodzi, ne-regulāru periodu), u.c. faktoriem, kas saistīti ar mērķa grupas uzvedību, valsts sociālās apdrošināšanas specialajā budžetā iespējama negatīva finansiālā ietekme.Likumprojektā noteikto izmaiņu realizācijai nepieciešamais finansējums 2020.gadā 21 600 EUR (45,76 c/d, kur 1 c/d izmaksā 472 EUR) ir pieejams Valsts sociālās apdrošināšanas aģentūrai piešķirtā budžeta līdzekļu ietvaros.Fiskālā ietekme ir iekļauta nodokļu ieņēmumu prognozēs, sagatavojot likumprojektu “Par vidēja termiņa budžeta ietvaru 2020., 2021. un 2022. gadam” un likumprojektu “Par valsts budžetu 2020.gadam |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Likumprojekts izskatāms vienotā paketē ar likumprojektu „Par valsts budžetu 2020.gadam”. |
| 2. | Atbildīgā institūcija | Atbildīgā par likumprojektu „Par valsts budžetu 2020.gadam”ir Finanšu ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojektā ietvertie grozījumi apspriesti un saskaņoti ar Latvijas Tirdzniecības un rūpniecības kameru un Latvijas Darba devēju konfederāciju. |
| 2. | Sabiedrības līdzdalība projekta izstrādē | Sabiedrība tika iesaistīta likumprojekta izstrādē, ciktāl tas attiecās uz šīs sadaļas 1. punktā minētajā likumprojektā iekļauto regulējumu |
| 3. | Sabiedrības līdzdalības rezultāti | Likumprojekts izstrādāts, ņemot vērā Latvijas Tirdzniecības un rūpniecības kamera un Latvijas Darba devēju konfederācijas priekšlikumus. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts sociālās apdrošināšanas aģentūra. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota esošu institūciju likvidācija vai reorganizācija. Pēc likumprojekta spēkā stāšanās tā īstenošana notiks, izmantojot esošos cilvēkresursus. |
| 3. | Cita informācija | Nav. |

Labklājības ministre R.Petraviča

Rucka 67021607

Sandra.Rucka@lm.gov.lv